Zitto Kabwe, Kiongozi wa ACT-Wazalendo akisaini kitabu katika Ofisi ya Mkuu wa Polisi mkoa wa Tanga, mara baada ya mkutano wake kuzuiwa\nJESHI la Polisi mkoani Tanga limezuia Chama cha ACT-Wazalendo kufanya mkutano wake wa ndani. Anaripoti Regina Mkonde … (endelea).\nTaraifa ilizofikia MwanaHALISI Online na kudhibitishwa na kamati ya maandalizi ya mkutano huo zimeeleza kuwa, mkutano wa ndani uliopangwa kufanywa leo tarehe 4 Aprili 2019 umezuiwa.\nHata hivyo, Zitto Kabwe, Kiongozi Mkuu wa ACT-Wazalendo-Taifa amesema, ‘polisi wamezuia mkutano wetu Tanga’. Mkutano huo uliopangwa kufanyika katika Ukumbi wa Hindu Mandali jijini humo.\nMratibu wa ziara ya viongozi wa ACT-Wazalendo mkoani Tanga, Mbarara Maharagande ameauambia mtandao huu kwamba, Jeshi la Polisi limezuia mkutano huo bila kueleza sababu zozote.\n“Ndio tunashughulikia nipige baadaye kidogo, baada ya dakika ishirini nipigie tena, kiongozi mkuu wa chama atatoa taarifa kamili,” amesema Maharagande ambapo taariza za jana zinaeleza kuwa, jeshi hlo lilikuwa limeruhusu.\nChama hicho kilipanga kufanya ziara ya siku mbili mkoani Tanga, kuanzia leo hadi kesho tarehe 5 Aprili 2019 ambapo ziara hiyo ilipangwa kuanza Tanga Mjini na kumalizia Wilaya ya Pangani.\nKatika ziara hiyo, Zitto Kabwe pamoja na mwanachama mpya wa ACT-Wazalendo, Maalim Seif Shariff Hamad walipanga kufanya vikao vya ndani vya kukiimarisha chama hicho.\nMiongoni mwa shughuli zilizotarajiwa kufanywa na chama hicho leo ni pamoja na na kuwapokea madiwani 10, wenyeviti wa serikali za mitaa 62, ambao hawajaweka bayana wanatokea vyama gani, kufungua matawi 81 na kupokea wanachama wapya 7,641.\nPrevious Mnyika amkabili Spika Ndugai\nNext Spika Ndugai: Bunge halina ugomvi na Ofisi ya CAG